Йәстү намаҙы мәсеттәрҙә ваҡыты етеү менән уҡыла. Ләкин Пәйғәмбәребеҙ, ғәләйһиссәләм: «Йәстүне кисектереп уҡырға мөмкинлеген бар икән, һуңғараҡ уҡы. Бының әжер-сауабы күберәк», – тигән. Ә инде ҡалған намаҙҙарҙы, бигерәк тә ахшамды, ваҡыты етеү менән үк уҡыу хәйерлерәк, сөнки уның ваҡыты ҡыҫҡа. Башҡа намаҙҙарҙы ла үҙ ваҡытында, йәғни ваҡыты инеү менән уҡыу сауаплыраҡ.